CELEX: E2013P0024
Language: hu
Date: 2013-10-29 00:00:00
Title: A Staatsgerichtshof des Fürstentums Liechtenstein 2013. október 29-i , tanácsadói vélemény iránti kérelme az EFTA-Bírósághoz a Casino Admiral AG kontra Wolfgang Egger ügyben (Ügyszám E-24/13)

27.3.2014   
            
            
               HU
            
            
               Az Európai Unió Hivatalos Lapja
            
            
               C 88/18
            
         A Staatsgerichtshof des Fürstentums Liechtenstein 2013. október 29-i, tanácsadói vélemény iránti kérelme az EFTA-Bírósághoz a Casino Admiral AG kontra Wolfgang Egger ügyben
   (Ügyszám E-24/13)
   2014/C 88/15
   A Staatsgerichtshof des Fürstentums Liechtenstein (a Liechtensteini Hercegség állami bírósága) 2013. november 6-án kelt és a Bíróság hivatalához 2013. november 8-án beérkezett levelében tanácsadó vélemény iránti kérelemmel fordult az EFTA-Bírósághoz a Casino Admiral AG kontra Wolfgang Egger ügyben az alábbi kérdéseket illetően:
   
               1.
            
            
               Milyen általános követelményekről rendelkeznek az EGT- és az uniós jogszabályok (különösen az EUMSZ 43. és 49. cikke, valamint az azokból fakadó, átláthatóságra vonatkozó kötelezettség) a kaszinókoncessziók odaítélési eljárását illetően?
            
         
               2.
            
            
               Előírják-e az EGT- és az uniós jogszabályok a koncessziót odaítélni szándékozó hatóságok számára, hogy utóbbiaknak már a közbeszerzési szerződés odaítéléséről szóló hirdetmény közzétételekor fel kell tüntetniük azt, hogy milyen módon kívánják kiegészíteni és közelebbről meghatározni a törvényben és a rendeletben rögzített előírásokat?
            
         
               3.
            
            
               Létezik-e – különösképpen a szóban forgó közbeszerzési eljárás kapcsán – arra vonatkozó általános kötelezettség, amely értelmében előzetes értesítést kell adni a koncesszió odaítélése során alkalmazott elbírálási kritériumok relatív súlyozásáról? Amennyiben igen, az EGT- és az uniós jogszabályok értelmében mely információkat kell kötelezően feltüntetni az előzetes értesítésben?
            
         
               4.
            
            
               Teljesültek-e a szóban forgó ügyben az EGT- és az uniós jogszabályok szerinti előírások?
            
         
               5.
            
            
               Abban az esetben, ha az EFTA-Bíróság a szóban forgó közbeszerzési eljárást az EGT- és az uniós jogszabályok szerinti követelményekkel összeegyeztethetetlennek tartja:
               
                           a)
                        
                        
                           Rendelkeznek-e az EGT- és az uniós jogszabályok konkrét jogi következményekről ilyen jellegű eljárásbeli hibák esetére?
                        
                     
                           b)
                        
                        
                           Orvosolhatóak-e az ilyen jellegű eljárásbeli hibák? Ha igen, milyen feltételekkel?
                        
                     
                           c)
                        
                        
                           Teljesültek-e a jelen esetben azon előírások, amelyek lehetővé teszik a teljes közbeszerzési és koncesszióodaítélési eljárás mellőzését?